# Lai e Lamidon

Lai e Lamidon (Lay-Lamidou en francés) qu'ei ua comuna bearnesa administrada peu departament deus Pirenèus Atlantics de la region de Navèra Aquitània, ancianament d'Aquitània.

## Toponimia
### Lai

La prononciacion qu'ei [laj]. Las fòrmas ancianas que son Lai cap a 1100, Laye en 1205, Lay en 1385 e 1412, Lay (mapa de Cassini, a la fin deu sègle XVIIIau), Lay-Lamidou despuish lo 18 d'abriu de 1842, data de la fusion de las duas comunas.
Lo diccionari de Simin Palay (p. 608) que horneish duas solucions :
* lay, -e, « laïc ». Nom de persona;
* laye, « petita espandida de terren planèra, au costat o au som d'ua sèrra ». Nom de lòc e de persona.
Segon Dauzat, Lai qu'ei suu Layon (nom francés), nom d'arriu.
Miquèu Grosclaude qu'arrefusa l'explicacion deu Dauzat : se lo nom deu vilatge e venè deu nom de l'arriu, qu'ei eth que portaré lo sufixe e non pas lo contrari. La segonda ipotèsi de Palay qu'ei a eliminar, pr'amor lo vilatge ei pas sus un costalat e pr'amor lo mot laye ei femenin. Que demora l'ipotèsi antroponimica (d'un nom de persona); lo nom qu'ei atestat en Bearn.

### Lamidon

La prononciacion qu'ei [lami'du]. Las fòrmas ancianas que son Lamito (au sègle XIau), Laymidoo en 1376, Lamidoo en 1385, Lamidon en 1546, Lamidon (mapa de Cassini, a la fin deu sègle XVIIIau), Lay-Lamidou despuish lo 18 d'abriu de 1842, data de la fusion de las duas comunas.
Segon Lemoine, lo nom vien de « lana » (de landa) e de midou, « au miei ».
Segon Miquèu Grosclaude, lo mot medoo/medon qu'ei frequent dens l'onomestica bearnesa : carrèra deu Castet Medoo a Pau, Arriu medou, Poeymedou (patronime). Aqueth mot ei pas estat explicat. Grosclaude qu'u interprèta per « au miei », mès com passar deu latin medium a mito, midoo, medoo? La prumèra partida deu nom ei pas lo nom de Lai, vilatge vesin, a despieit de l'atestacion de 1376. Non cred pas tanpauc a ua reduccion de lana (cf. Lemoine), qu'i ved meilèu lar (= casa, ostau), per analogia dab lo nom de persona Salamitou (espandit precisament a l'entorn de Navarrencs), pr'amor la prumèra partida qu'a tanben lo sens de « casa ».

## Administracion

Lista deus cònsols successius :
| Periòde | Periòde | Identitat |
| 2020 | 2026 | Joël Sartolou |
| març de 2001 | 2020 | Daniel Arribère |
| abans 1988 | 2001 | Claude Laberdesque |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 125, totala: 128 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 363 | 347 | 344 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 278 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 235 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 142 | | | | Cercar | 123 | 118 | 117 | 119 119 |
| 2009 | 2010 |
| 119 119 | 121 124 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas deus Pirenèus Atlantics

## Nòtas

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* 1 2 3 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 242-243
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 393
* 1 2 3 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 242
* ↑ Comparar dab Lo Pot, en Gironda, interpretat com podium.
* Portau de Bearn